Olsenbanden for full musikk

Olsenbanden for full musikk er den syvende filmen i serien om Olsenbanden. Filmen er regissert av Knut Bohwim og hadde premiere 26. august 1976.

Olsenbanden for full musikk er en norsk innspilling av den danske filmen Olsen-banden ser rødt, regissert av Erik Balling. Scenen der banden sprenger seg vei gjennom Nationaltheatret, til tonene av Friedrich Kuhlaus ouverture fra Elverhøj, er kryssklippet med de danske originalscenene, som er tatt opp i Det Kongelige Teater i København.

 Handling 
Da Egon (Arve Opsahl) slippes fri fra botsen, får han vite at sønnen Basse (Pål Johannessen) har gjort kjæresten Gry gravid. Det haster derfor for Basse og Gry å gifte seg. Valborg (Aud Schønemann) sin familie er strenge på dette, og hun blir derfor ekstra opptatt av at Egons plan skal gå veien.

Egon har fått jobb av en Baron (Helge Reiss) til å hente en mingvase i vinterhuset hans. Siden det offisielt ikke finnes baroner i Norge, kan ikke baronen hente denne vasen selv. Egon, Kjell (Carsten Byhring) og Benny (Sverre Holm) bryter seg inn i vinterhuset hans. Planen lykkes og de er klare til å levere mingvase neste morgen. Under overleveringen blir Olsenbanden lurt, slik at de får skylden for å ha stjålet mingvasen.

Egon blir arrestert, men politiet og kriminalbetjent Hermansen (Sverre Wilberg) og konstabel Blom (Ulf Wengård) er sikker på at det ligger noe mer bak. Hermansen mistenker Baronen for å være involvert i forsikringssvindel, men ettersom Baronen er med i ordensstyret, må de gå varsomt frem for ikke å risikere jobber og omdømme.

Valborg kommer Egon til utsetning ved å overtale en psykolog (Per Lekang) til å slippe ut Egon igjen. Egon er nå fastsatt på å ta hevn på Baronen. Baronen skal selge mingvasen til en dansk herre (Per Tofte). Olsenbanden forsøker å bytte ut mingvasen med en billig kopi, men kommer ikke helt i mål. Det sirkulerer nå flere kopier av mingvasen og kopier knuses høyt og lavt.

Avslutningen utspiller seg under det danske gjestespillet på Nationaltheatret.Olsenbanden hamrer seg gjennom veggene i Nationaltheatret med en plan som er timet og tilrettelagt ut fra musikken. Brekket avsluttes med at Basse stjeler både vasen og kjøpspenger. Under sluttoppgjøret blir det avgjort at Gry og Basse skulle få den ekte mingvasen i bryllupsgave, men denne ble knust. Valborg bestemmer dermed at de skal få pengene i stedet. En oppgitt Egon går lei og returnerer til Botsen for å sone ferdig.

 Rolleliste 
 Rolle  Skuespiller Egon Olsen  Arve Opsahl Kjell Jensen  Carsten Byhring Benny Fransen  Sverre Holm Basse Jensen  Pål Johannessen Valborg Jensen  Aud Schønemann Gry  Ellen Waaler Kriminalbetjent Hermansen  Sverre Wilberg Baronen  Helge Reiss Konstabel Holm  Ulf Wengård Den danske herren  Per Tofte Joacim  Dan Fosse Fritz, baronens sjåfør Alf Malland Vaskepike  Turid Balke Den danske herres sjåfør  Ole Jørgen Nilsen Mann fra ordenskolleger  Peder Gangle Hermansen Fengselspsykolog  Per Lekang Christian IV på Nationaltheatret  Asbjørn Andersen Brannvakten på Nationaltheatret  Willie Hoel Dirigent  Bent Mejding

Referanser

 Eksterne lenker 


Kategori:Filmer lagt til Oslo
Kategori:Olsenbanden
Kategori:Norske krimkomedier
Kategori:Filmer fra 1976
Kategori:Norske filmer fra 1970-årene
Kategori:Filmer regissert av Knut Bohwim
Kategori:Norskspråklige filmer
Kategori:Norske nyinnspillinger